b"\n_START_ARTICLE_\nSelena Gomez & the Scene\n_START_SECTION_\n2008 - 2010: Za\xc4\x8detki, Kiss & Tell in Live in Concert\n_START_PARAGRAPH_\nMed intervjujem z Jocelyn Vena iz MTV-ja je Selena Gomez, glavna pevka skupine, dejala:\xc2\xa0\xc2\xbbMislim, da bom v bandu - ki ne bo vklju\xc4\x8deval stvari v stilu 'Selene Gomez'. Ne bom bila ve\xc4\x8d samostojni ustvarjalec. Mislim, da ne \xc5\xbeelim, da bi moje ime preve\xc4\x8dkrat prihajalo v javnost. V bandu bom pela in upam, da se bom nau\xc4\x8dila tudi, kako igrati na bobne in elektri\xc4\x8dno kitaro.\xc2\xab Preko Twitterja je Gomezova kasneje potrdila, da se bo njena glasbena skupina imenovala The Scene. To naj bi bila\xc2\xa0\xc2\xbbironi\xc4\x8dna \xc5\xa1ala,\xc2\xab\xc2\xa0saj je veliko ljudi Seleno Gomez ozna\xc4\x8dilo za osebo, ki se\xc2\xa0\xc2\xbb\xc5\xbeeli prebiti na sceno.\xc2\xab Selena Gomez je povedala, da naj bi glasbena skupina z za\xc4\x8detka za ime nosila le The Scene, vendar so se kasneje preimenovali v Selena Gomez & The Scene zaradi komplikacij z zalo\xc5\xbebo Hollywood Records. Zaradi tega je glasbena skupina v\xc4\x8dasih nepravilno poimenovana preprosto kot Selena Gomez. Band je svoj prvi glasbeni album, ki so ga poimenovali Kiss & Tell, izdal 29. septembra 2009. Album je pristal na devetem mestu ameri\xc5\xa1ke glasbene lestvice Billboard 200, saj je \xc5\xbee v prvem tednu od izzida prodal kar 66.000 izvodov. Selena Gomez je v ve\xc4\x8d intervjujih (vklju\xc4\x8dno z intervjujem z radijsko postajo Z100 New York) povedala, da je za \xc4\x8dlane banda Selena Gomez & The Scene opravila utrudljiv proces ve\xc4\x8d avdicij, vendar da je bilo vredno, saj je zdaj \xc4\x8dlanica dobre glasbene skupine. Kakorkoli \xc5\xbee, kmalu za tem, ko se je Selena Gomez pridru\xc5\xbeila bandu, je dotakratnega igralca klaviatur, Nicka Foxerja, zamenjal Dane Forrest. Nick Foxer je glasbeno skupino zapustil iz neznanih razlogov._NEWLINE_Kiss & Tell, prvi glasbeni album skupine Selena Gomez & the Scene, je iz\xc5\xa1el 29. septembra 2009 preko zalo\xc5\xbebe Hollywood Records. Selena Gomez je med delom za album sodelovala z mnogimi tekstopisci in producenti, kot je na primer Gina Schock iz glasbene skupine Go-Go's. Album je bil me\xc5\xa1anica med razli\xc4\x8dnimi zvrstmi, kot so na primer synthpop in dance. Album je zasedel deveto mesto na lestvici Billboard 200. V drugem tednu od izida je album prodal 25.000 izvoda. Dosegel je tudi dvaindvajseto mesto na kanadski lestvici. 5. marca 2010 je album prejel zlato certifikacijo s strani organizacije RIAA za 500.000 prodanih izvodov v Zdru\xc5\xbeenih dr\xc5\xbeavah Amerike._NEWLINE_Selena Gomez je potrdila, da je v sodelovanju z nekaterimi drugimi tekstopisci, ki so delali na albumu, napisala eno pesem iz albuma in sicer\xc2\xa0\xc2\xbbI Won't Apologize\xc2\xab. Glavni singl albuma,\xc2\xa0\xc2\xbbFalling Down\xc2\xab, je iz\xc5\xa1el 21. avgusta 2009. Videospot je premiero do\xc5\xbeivel po prvem predvajanju televizijskega filma \xc4\x8carovniki s trga Waverly: Film, v katerem je imela eno izmed glavnih vlog Selena Gomez, torej 28. avgusta tistega leta. Zasedel je dvainosemdeseto mesto na lestvici Billboard Hot 100 in devetin\xc5\xa1estdeseto mesto na kanadski glasbeni lestvici. Naslednji singl z albuma,\xc2\xa0\xc2\xbbNaturally\xc2\xab, je iz\xc5\xa1el 11. decembra 2009 skupaj z videospotom. Videospot so snemali 14. novembra 2009, premiero pa je do\xc5\xbeivel na Disney Channelu med televizijsko serijo Phineas and Ferb Christmas Vacation 11. decembra leta 2009. Dosegel je devetintrideseto in kasneje devetindvajseto mesto na lestvici Billboard Hot 100 ter osemnajsto mesto na kanadski lestvici. Ta singl ostaja njihova najve\xc4\x8dja uspe\xc5\xa1nica in je njihov prvi singl, ki se je uvrstil med prvih \xc5\xa1tirideset pesmi na lestvici Billboard Hot 100, pri \xc4\x8demer je popolnoma prekosil njihov prvi glasbeni singl,\xc2\xa0\xc2\xbbFalling Down\xc2\xab, postal pa je tudi prvi singl glasbene skupine, ki je zasedel prvo mesto na lestvici Billboard Hot Dance/Club Songs. Singl\xc2\xa0\xc2\xbbNaturally\xc2\xab\xc2\xa0je postal tudi njihova najve\xc4\x8dja uspe\xc5\xa1nica na Mad\xc5\xbearskem, kjer je na glasbeni lestvici zasedel \xc4\x8detrto mesto in tako postal njihov prvi singl, ki se je tam uvrstil med prvih pet singlov na lestvici. 15. julija 2010 je singlu organizacija RIAA za 1.000.000 prodanih kopij izvodov dodelila platinasto certifikacijo._NEWLINE_Glasbena skupina je album promovirala s turnejo Selena Gomez & the Scene: Live in Concert. Selena Gomez in ostali \xc4\x8dlani skupine so nastopili v mnogih televizijskih oddajah in posebnih dogodkih, kot so deveta sezona televizijske serije Dancing with the Stars,The Ellen DeGeneres Show, Late Night With Jimmy Fallon in Dick Clark's New Year's Rockin' Eve with Ryan Seacrest z drugimi oddajami. Glasbena skupina Selena Gomez & the Scene je skupaj z Justinom Biebrom leta 2010 igrala na prireditvi 2010 Houston Livestock Show and Rodeo, band in Justin Bieber pa so kasneje skupaj nastopili tudi na prireditvi Popcon._NEWLINE_Glasbena skupina Selena Gomez & The Scene je prispevala tudi k Disneyjevemu EP-ju All Wrapped Up Vol. 2. EP je vklju\xc4\x8deval pesem\xc2\xa0\xc2\xbbWinter Wonderland\xc2\xab\xc2\xa0banda The Scene in ostale bo\xc5\xbei\xc4\x8dne pesmi drugih uspe\xc5\xa1nih glasbenih izvajalcev. Singl banda Selena & the Scene,\xc2\xa0\xc2\xbbFalling Down\xc2\xab, je bil skupaj z ostalimi pesmimi drugih popularnih glasbenih izvajalcev predstavljen tudi na albumu Radio Disney Jams, Vol. 12. Album je uradno iz\xc5\xa1el 30. marca 2010. Jams 12 je uradno iz\xc5\xa1el 30. marca leta 2010. 9. marca 2010 je band izdal EP, imenovan Naturally (The Remixes). Vseboval je remixe njihove uspe\xc5\xa1nice\xc2\xa0\xc2\xbbNaturally\xc2\xab\xc2\xa0v izvedbi Davea Aud\xc3\xa9ja, Ralphija Rosarija in Disca Friesa ter originalni singl\xc2\xa0\xc2\xbbNaturally\xc2\xab. Remix v izvedbi Disca Friesa je iz\xc5\xa1el tudi kot samostojni singl.\n_START_SECTION_\n2011 - danes: When the Sun Goes Down, \xc5\xa1panski album in We Own the Night Tour\n_START_PARAGRAPH_\n15. februarja 2011 je zalo\xc5\xbeba Universal Music Portugal potrdila, da je glasbena skupina pri\xc4\x8dela s snemanjem novega albuma. Album je na za\xc4\x8detku nosil naslov Otherside. Kasneje so naslov spremenili v When the Sun Goes Down in album so izdali 28. junija 2011. Glavni singl z albuma,\xc2\xa0\xc2\xbbWho Says\xc2\xab, se je premierno predvajal 8. marca 2011 v radijski oddaji On Air with Ryan Seacrest._NEWLINE_Videospot za pesem\xc2\xa0\xc2\xbbWho Says\xc2\xab, ki ga je re\xc5\xbeiral Chris Applebaum, se je na VEV-u prvi\xc4\x8d predvajal 11. marca tistega leta. Nazadnje je singl prejel platinasto certifikacijo za uspe\xc5\xa1no prodajo v Zdru\xc5\xbeenih dr\xc5\xbeavah Amerike. 23. marca 2011 je zalo\xc5\xbeba Hollywood Records oznanila, da bo glasbena skupina pri\xc4\x8dela s turnejo We Own the Night Tour. S poletno turnejo so nameravali promovirati svoj takrat prihajajo\xc4\x8di glasbeni album in pri\xc4\x8dela se je 24. julija 2011. Selena Gomez je v enem izmed intervjujev oznanila, da bodo kot drugi singl z albuma izdali pesem\xc2\xa0\xc2\xbbLove You Like a Love Song\xc2\xab. Izdali so ga 17. junija 211. 28. maja tistega leta je Selena Gomez preko svoje uradne spletne stvari na Twitterju oznanila, da bodo 7. junija 2011 preko iTunesa izdali tudi pesem\xc2\xa0\xc2\xbbBang Bang Bang\xc2\xab. Odlomek pesmi so ekskluzivno predvajali v radijski oddaji American Top 40, ki jo je 4. junija tudi gostila. Album so izdali 28. junija 2011. Trenutno naj bi glasbena skupina snemala album s \xc5\xa1panskimi razli\xc4\x8dicami pesmi\xc2\xa0\xc2\xbbA Year Without Rain\xc2\xab,\xc2\xa0\xc2\xbbGhost of You\xc2\xab,\xc2\xa0\xc2\xbbTell Me Something I Don't Know\xc2\xab,\xc2\xa0\xc2\xbbWho Says\xc2\xab\xc2\xa0in drugimi. Album naj bi izdali \xc5\xa1e to leto._NEWLINE_Avgusta 2011 je glasbena skupina s pesmijo\xc2\xa0\xc2\xbbLove You Like A Love Song\xc2\xab\xc2\xa0nastopila na podelitvi nagrad Teen Choice Awards. Na podelitvi so bili nagrajeni z nagradami v kategorijah za\xc2\xa0\xc2\xbbizbiro glasbene skupine\xc2\xab,\xc2\xa0\xc2\xbbizbiro singla\xc2\xab\xc2\xa0za pesem\xc2\xa0\xc2\xbbWho Says\xc2\xab\xc2\xa0ter za\xc2\xa0\xc2\xbbizbiro ljubezenske pesmi\xc2\xab\xc2\xa0za pesem\xc2\xa0\xc2\xbbLove You Like A Love Song\xc2\xab. Pesem\xc2\xa0\xc2\xbbLove You Like A Love Song\xc2\xab\xc2\xa0je nazadnje prejela zlato certifikacijo s strani organizacije RIAA.\n_START_SECTION_\nVplivi\n_START_PARAGRAPH_\nOba, bobnar Greg Garman in glavna vokalistka Selena Gomez, sta dejala, da je glasbena skupina Paramore ena izmed njunih najljub\xc5\xa1ih glasbenih skupin, Selena Gomez pa je band ozna\xc4\x8dila tudi za svoj osebni glasbeni vpliv, saj je dejala:\xc2\xa0\xc2\xbb[Paramore] me je pripravil k temu, da sem se tudi sama pridru\xc5\xbeila glasbeni skupini.\xc2\xab\xc2\xa0Selena Gomez je tudi za svojo soimenjakinjo, Seleno Quintanillo dejala, da jo je navdihnila za za\xc4\x8detek njene glasbene kariere. Glavna pevka banda je dejala, da so nanjo vplivali tudi glasbeni ustvarjalci, kot so Forever The Sickest Kids, Kelly Clarkson, No Doubt, Jason Mraz, Fefe Dobson in Christina Aguilera, glavni kitarist banda, Ethan Roberts, pa je povedal, da je nanj zelo vplivala glasba banda Journey."